༡༩༧༩ལོར།ཝ་ནེ་རྒ་ཐི་མཆོག་གི་སྒྲུང་དེབབཙོན་བྱེའུཞེས་པ་པར་དུ་བསྐྲུན་ཅིང་དེ་ཡི་མཐུ་ལས་ཁོང་ལ་སྐབས་ཤིག་རིང་བོར་བའི་མཚན་སྙན་དེ་སླར་ཡང་ཐོབ།སྒྲུང་དེ་དངོས་ཡོད་རིང་ལུགས་ལ་གཞོལ་ཆེ་ཞིང་།དེས་མི་སྣ་གཙོ་བོ་སི་ཁྲར་བྷ་ཁིའིསྨྲ་སྒོ་བརྒྱུད་ནས་ལོ་རབས་སུམ་ཅུ་བ་ནས་དྲུག་ཅུའི་བར་གྱི་ཨ་རིའི་སྤྱི་ཚོགས་ཀྱི་རྙོག་ཟིང་བརྗོད་ཡོད།མི་སྣ་གཙོ་བོ་དེ་ཡང་ནས་ཡང་དུ་བཙོན་དུ་ཚུད་ཅིང་།དེའི་རིང་ལ་དཔལ་འབྱོར་ཉམས་རྒུད་ཆེན་མོདང་།འཛམ་གླིང་འཁྲུག་ཆེན་གཉིས་པ།ཁོ་རེ་ཡའི་དམག་འཁྲུགམུ་ཁར་ཟི་རིང་ལུགས།ཝེད་ནམ་དམག་འཁྲུགཝོ་ཁྲིར་གྷེ་ཐིའི་དཀྲོག་རྐྱེན།སོགས་ཨ་རིའི་ལོ་རྒྱུས་སུ་གལ་འགངས་ཆེ་བའི་དོན་ཆེན་དག་བྱུང་ཡོད།བརྩམས་སྒྲུང་དེ་ནི་སྔར་བཞིན་ཟུར་ཟ་དང་བསྟན་བཤིག་ཚ་བའི་ཉམས་དང་ལྡན་པའི་ཁ་མཚར་ནག་པོའི་གྲས་སུ་གཏོགས་ནའང་དེ་ལས་ཝ་ནེ་རྒ་ཐི་མཆོག་གི་སེམས་ན་ཨ་རིའི་སྤྱི་ཚོགས་ལ་ཞུ་རྒྱུའི་གཏམ་ཧ་ཅང་མང་པོ་ཞིག་ཡོད་པ་ཤེས་ཐུབ།